मैराथन

मैराथन लंबी दूरी की दौड़ प्रतियोगिता है जिसकी आधिकारिक दूरी 42.195 किलोमीटर (26 मील और 385 गज) है, यह आमतौर पर सड़क दौड़ के तौर पर दौड़ी जाती है। यह दौड़ यूनानी सैनिक फ़िडिप्पिडिस की एक हरकारे के तौर पर मैराथन के युद्ध(इसी से दौड़ का नाम पड़ा) से एथेंस तक की दौड़ की याद में स्थापित की गई थी। इस किंवदंती की सच्चाई में शक है, हेरोडोटस के वृत्तांत में खास तौर पर विरोधाभास मिलता है। 1896 के ओलंपिक खेल में मैराथन एक नायाब दौड़ थी, हालाँकि दूरी का मानकीकरण 1921 तक ही हो पाया। पूरी दुनिया में हर साल 500 मैराथन आयोजित होते हैं, इनमें अधिकांश धावक शौकिया होते हैं। बड़े मैराथनों में दसियों हज़ारों धावक भी हो सकते हैं। मैराथन नाम फ़ेडिप्पिडिस नामक यूनानी धावक की किंवदंती से आया है। किंवदंती कहती है कि उन्हेंमैराथन से ऐथेंस यह घोषित करने के लिए भेजा गया था कि फ़ारसियों को मैराथन के युद्ध (जिसमें वह खुद भी लड़ रहा था) में हरा दिया गया है, यह ई.पू. 490 की अगस्त या सितंबर में हुई थी। कहा जाता है कि वह पूरे रास्ते बिना रुके दौड़ा और फिर सभा में प्रवेश करके बोला "Νενικήκαμεν" (नेनिकेकामेन, 'हम जीत गए।') और फिर गिर पड़ा और मर गया।  मैराथन से ऐथेंस की दौड़ का पहला वृत्तांत प्लूटार्क की ऐथेंस कीर्ति में मिलता है, जो कि पहली सदी में लिखी गई थी और हेराक्लिडेस पॉण्टिकस की लुप्त कृति को संदर्भित करते हुए धावक का नाम एर्चियस या यूकल्स के थेर्सिपस बताती है। समोसाता का लूशियन (दूसरी सदी) भी यही कथा वर्णित करती है पर धावक का नाम फ़िलिप्पिडिस बताती है (फ़ेडिप्पिडेस नहीं) इस किंवदंती की सच्चाई विवादास्पद है। यूनानी-फ़ारसी युद्धों के प्रमुख स्रोत, यूनानी इतिहासकार हेरोडोटस, फ़ेडिप्पिडिस को एक हरकारे के रूप में वर्णित करते हैं जो मदद का संदेश ले के एथेंस से स्पार्टा और वापस गए, यह दूरी एकतरफ़ा 240 किलोमीटर (150 मील) से भी ज़्यादा है। कुछ हेरोडोटस पांडुलिपियों में एथेंस से स्पार्टा के बीच दौड़ने वाले धावक का नाम फ़िलिप्पिडिस दिया गया है। हेरोडोटस मैराथन से एथेंस भेजे जाने वाले कि सी हरकारे का वर्णन नहीं करता है और यह कहता है कि एथेंस की सेना का मुख्य भाग, युद्ध जीतने के बाद फ़ारसी नौसेना की ओर से एथेंस पर हमला होने के डर से तुरंत वापस एथेंस पहुँच गए थे और उसी दिन वापस आ गए थे। १८७९ में, रॉबर्ट ब्राउनिंग ने फ़िडिप्पिडिस नामक एक कविता लिखी थी।. ब्राउनिंग की कविता और उसके वर्णित गाथा उन्नीसवीं सदी की संस्कृति का हिस्सा बन गई और ऐतिहासिक किंवदंती के रूप में स्वीकृत हो गई। [उद्धरण चाहिए] पेंतेलिको पर्वत मैराथन और एथेंस के बीच में है, अर्थात यदि फ़ेडिपिडिस युद्ध के बाद वास्तव में दौड़ा था, तो उसे पहाड़ के किनारे से निकलना होता - उत्तर अथवा दक्षिण से। दक्षिण वाला रास्ता अधिक स्वाभाविक है और आधुनिक एथेंस-मैराथन राजमार्ग भी यहीं है, यह मैराथन खाड़ी के दक्षिण में तट के किनारे से चलता हुआ, कम लेकिन लंबी चढ़ाई की और पश्चिम की ओर ले जाता है और एथेंस के पूर्व में खत्म होता है, यह हिमेटुस और पेंतेली पर्वतों के बीच में से निकलता है और फिर थोड़ी ढलान के साथ एथेंस ले जाता है। यह रास्ता लगभग 42 किलोमीटर (26 मील) है और आधुनिक युग में यही इस दौड़ की मानक लंबाई है। लेकिन कुछ सुझाव यह हैं कि शायद फ़ेडिपिडिस ने कोई और रास्ता लिया हो सकता है - पेंतेली पर्वत के पूर्वी और उत्तरी चढ़ाइयों के बीच पश्चिम की ओर चढ़ के डायोनिसोस दर्रा पर जा के, एथेंस के लिए सीधे दक्षिण की ढलान ले के। यह रास्ता थोड़ा छोटा है, कुछ 35 किलोमीटर (22 मील), लेकिन इसमें शुरुआत में काफ़ी कठिन चढ़ाई है जिसकी लंबाई 5 किलोमीटर (3.1 मील) है। आधुनिक ओलंपिक का विचार जब १९वीं सदी के अंत में वास्तविकता बना तो आयोजक इसे लोकप्रिय बनाने के लिए प्राचीन यूनान के गौरव के जरिए इसे लोकप्रिय करने के तरीके खोज रहे थे। मैराथन दौड़ आयोजित करने का विचार मिशेल ब्रेयाल से आया जो कि इसे 1896 में एथेंस के प्रथम आधुनिक ओलंपिक खेल में शामिल करना चाहते थे। इस विचार को यूनानियों और आधुनिक ओलंपिक के संस्थापक पियरे दि कुबर्तिन द्वारा तगड़ा समर्थन मिला। यूनानियों ने प्रतियोगियों को चुनने के लिए 10 मार्च 1896 को एक दौड़ आयोजित की जिसे चारिलाओस वासिलाकोस ने 3 घंटे 18 मिनट में पूरी कर के जीता (इस प्रथम ओलंपिक के भावी विजेता ने भी इस चुनावी दौड़ को पूरा किया पर वे पाँचवे स्थान पर थे)। प्रथम ओलंपिक मैराथन के विजेता थे स्पिरिडोन "स्पिरोस" लुइस, जो कि एक यूनानी भिश्ती थे। उन्होंने 10 अप्रैल 1896 को यह दूरी 2 घंटे 58 मिनट और 50 सेकिंड में पूरी की। दौड़ केवल पुरुषों के लिए थी। महिलाओं का मैराथन 1984 ग्रीष्म ओलंपिक (लॉस एंजेलेस, अमरीका) में शुरू हुआ और इसमें विजेता थीं संयुक्त राज्य की जोन बेनोइत, उन्होंने यह दूरी 2 घंटे 24 मिनट 52 सेकिंड में पूरी की। आधुनिक खेलों की स्थापना के बाद से यही परंपरा रही है कि पुरुषों की ओलंपिक मैराथन अंतिम खेल होता है और इसका अंत ओलंपिक स्टेडियम में समापन समारोह के कुछ मिनट पहले ही या उसके दौरान होता है। 2004 के ग्रीष्म ओलंपिक में मैराथन से एथेंस तक दौड़ हुई और इसका अंत 1896 ग्रीष्म ओलंपिक के स्थल पनाथिनैको स्टेडियम में हुआ। पुरुषों का ओलंपिक कीर्तिमान 2:06:32 है, यह 2008 ग्रीष्म ओलंपिक में कीन्या के सैमुअल कमाउ वंजिरु द्वारा स्थापित हुआ। महिलाओं का ओलंपिक कीर्तिमान है 2:23:14, जो कि जापान की नाओको ताकाहाशी द्वारा 2000 ग्रीष्म ओलंपिक में स्थापित हुआ। ओलंपिक मैराथन की लंबाई शुरू में मैराथन की लंबई नत्थी नहीं की गई क्योंकि सभी धावक उसी रास्ते पर दौड़ें यही ज़्यादा ज़रूरी था। पहले के कुछ ओलंपिक खेलों में मैराथन दौड़ें किसी तय दूरी की नहीं होती थीं, पर लगभग 40 किलोमीटर (25 मील), की थीं, जो कि मैराथन से एथेंस के बीच के लंबा सपाट रस्ते की लंबाई है। हर दौड़ की अपनी अपनी लंबाई होती थी। मई 1921 में अंतर्राष्ट्रीय अव्यावसायिक एथलेटिक संघ (आईएएएफ़) नें मैराथन की मानक लंबाई 42.195 किमी (26 मील 385 गज़) तय की। प्रतियोगिता नियमों में से नियम 240 इस दूरी की मेट्रिक लंबाई वर्णित करता है। यही मनमानी सी लगती दूरी लंदन के 1908 ग्रीष्म ओलंपिक के मैराथन के लिए लागू हुई। हेग में अंतर्राष्ट्रीय ओलंपिक समिति की मई 1907 की बैठक में बर्तानी ओलंपिक संघ के साथ यह सहमति हुई कि 1908 के ओलंपिक में कुछ 25 मील या 40 किलोमीटर की मैराथन दौड़ भी शामिल होगी। नवंबर 1907 में इसी लंबाई के एक रास्ते का नक्शा अखबारों में छपा, जो कि विंडसर किला से शुरू हो के लंदन के शेपर्ड्स बुश में व्हाइट सिटी स्टेडियम में खत्म होती थी। आखिरी कुछ मीलों के ले के थोड़ा विरोध हुआ क्योंकि वहाँ ट्राम का रास्ता और पत्थर थे, अतः रास्ता बदल के वर्मवुड स्क्रब्स उसे के खुरदुरा रास्ते से गुज़ारा गया। इससे रास्ता लंबा हो गया। दौड़ की शुरुआत को विंडसर किले के पास की रानी विक्टोरिया की मूर्ति से 700 गज़ (640 मी॰) दूर से शुरू करने के फ़ैसले से भी रास्ता और लंबा हुआ। अतः यह निश्चित हुआ कि स्टेडियम तक की दूरी 26 मील (42 कि॰मी॰) रहेगी और फिर शाही प्रवेशद्वार से घुसते हुए ट्रैक का एक चक्कर (586 गज़ 2 फ़ुट) लगा के शाही छज्जे पर दौड़ की समाप्ति होगी। पॉलीटेक्निक हैरियर्स द्वारा आयोजित 25 अप्रैल 1908 के आधिकारिक आजमाइशी मैराथन के लिए दौड़ की शुरुआत 'द लांग वाक' से हुई, यह एक शानदार छायादार मार्ग है जो कि विंडसर किले में विंडसर ग्रेट पार्क के मैदान तक ले जाता है। वास्तविक ओलंपिक मैराथन के लिए शुरुआत राजा एडवर्ड अष्टम की इजाज़त ले के विंडसर किले के निजी पूर्वी चबूतरे से हुई ताकि आम जनता दौड़ की शुरुआत में बाधा न डाले। वेल्स की राजकुमारी टेक की मैरी और उनके बच्चे, विंडसर ग्रेट पार्क के दूसरे छोर पर फ़्रागमोर में अपने घर से सवार हो के दौड़ की शरुआत देखने आए। खेल शुरू होने के कुछ समय पहले यह भान हुआ कि शाही प्रवेशद्वार को मैराथन का प्रवेश नहीं बनाया जा सकता था- उसको ज़्यादा ऊँचाई दी गई थी ताकि शाही सवारियाँ अपनी गाड़ियों से आसानी से उतर सकें और यह दौड़ने के रास्ते पर नहीं खुलती थी, अतः दूसरा प्रवेश द्वार चुना गया जो कि शाही बक्से के दूसरे कोने पर था। फ़्रैंको ब्रिटिश प्रदर्शनी मैदान के ठीक बाहर एक विशेष रास्ता बनाया गया ताकि स्टेडियम तक की दूरी 26 मील रहे। दौड़ खत्म होने की लकीर वही रही, लेकिन दर्शकों, जिनमें डेनमार्क की सिकंदरिया रानी भी शामिल थी को आखिरी गज़ों का अच्छा नज़ारा दिखाने के मद्देनज़र दौड़ने की दिशा "दाईं तरफ़" (घड़ी की सुई की दिशा) हो गई। इसका मतलब यह हुआ कि स्टेडियम में अंदर की दूरी 385 ही रह गई और कुल दूरी 26 मील 385 गज़ (42.195 किमी) हुई। 1912 के अगले ओलंपिक में यह लंबाई बदल के 40.2 किमी (24.98 मील) कर दी गई और फिर 1920 के ओलंपिक में 42.75 मील (26.56 किमी)। अंततः 1924 के ओलंपिक में 1908 वाली दूरी नियत हुई। पहले सात ओलंपिक खेलों में 40 से 42